Ey çərxi sitəmkar dili - nalana toxunma
Ey çərxi sitəmkar dili - nalana toxunma,
Hicr aləmidir, etdiyim əfqana toxunma.

Ey badi-səba uğrar isən yarə salam et,
Tel qırma fəqət, zülfi-pərişana toxunma.

Ey badə, əgər yarım içərsə'səni mənsiz,
Ver nəşə, fəqət nərgizi-məstanə toxunma.

Verməm sənə can, çək məndən əlin ey mələkül-mövt. 
Cananıma nəzr eylədiyim cana toxunma.
Qəzəllər